Teaser Trailer “Countdown” Bawakan Kematian Menakutkan Ala “The Ring”!
TGV Pictures bakal membawakan kepada penonton sebuah lagi filem seram berjudul Countdown yang dibintangi pelakon Elizabeth Lail (You). Anda boleh saksikan trailer filem tersebut dipemain video dibawah. Selepas memuat turun sebuah aplikasi yang menyatakan ia boleh menjangka detik kematian seseorang, seorang jururawat mendapati bahawa dia hanya mempunyai tiga hari untuk hidup. Kini, dia perlu menyelamatkan diri daripada kelibat misteri yang mengganggunya sebelum terlambat. Diarahkan oleh Justin Dec, Countdown turut dibintangi pelakon seperti Talitha Bateman, Peter Facinelli, P.J. Byrne dan Anne Winters. Filem seram ngeri ini dijangka menemui penonton tempatan mulai 24 Oktober ini. Jangan lupa saksikan dipawagam berdekatan anda.